गुबरेल से दुनावा तक सड़क नहीं बनी तो होगा आंदोलन
गुबरेल के ग्रामीणों ने गांव से दुनावा तक चार किमी मार्ग का निर्माण करने की मांग की है। गुरुवार को ग्रामीणों ने गांव में बैठक लेकर बारिश के पहले मार्ग का निर्माण नहीं होने पर आंदोलन करने का निर्णय लिया है। ग्रामीण सुदामा बुआड़े, सुरेश बुआड़े, प्रभु कवरेती, मधु उइके आदि ने बताया गुबरेल से दुनई होते हुए दुनावा तक चार किमी का मार्ग निर्माण की मांग लंबे समय से की जा रही है। इस मार्ग से छात्र-छात्राएं दुनावा स्कूल पढ़ने जाते हैं। गुबरेल के साथ आसपास आधा दर्जन गांव के ग्रामीण भी इसी मार्ग से आवागमन करते हैं। बारिश में यह मार्ग दलदल में तब्दील हो जाता है। वर्तमान में मार्ग पर पत्थर और बड़े-बड़े गड्ढे हो चुके हैं। जनप्रतिनिधि हर बार मार्ग निर्माण का आश्वासन देते हैं लेकिन मार्ग का निर्माण नहीं कराते हैं। जिससे ग्रामीणों में आक्रोश है। ग्रामीणों का कहना है बारिश के पहले मार्ग का निर्माण नहीं किया जाता है तो आंदोलन किया जाएगा।
awa_Deva hin_Deva